

**ELTE TTK HÖK**

**Biológia Szakterületi koordinátor**

**Beszámoló**

 **2016.11.15.-2017.01.02.**

**Biológia Szakterületi koordinátor – Beszámoló**

**2016.11.15.-2017.01.02.**

**Időrendi bontás**

* 2016.11.15. Küldöttgyűlés
* 2016.11.15. Pályaorientációs nap
* 2016.11.17. Hallgatói Fórum
* 2016.11.22. Mentorcsoportos ülés
* 2016.11.23. BReKi
* 2016.11.26. BReKi
* 2016.12.07. Intézeti Tanács
* 2016.12.08. Tanulmányi Csoport ülés
* 2016.12.21. Pályaorientációs nap

**Tevékenységek**

November 15-én részt vettem a II. Rákóczi Ferenc Gimnázium és december 21-én a Scheiber Sándor Gimnázium pályaorientációs napján. A program során tájékoztatást adtunk a diákoknak a biológia szakról, és hogy milyen lehetőségeik lesznek, ha befejezték a tanulmányaikat.

November 17-én sor került a Hallgatói fórumra, amelyen átbeszélésre került a BSc-s mintatanterv reform. Az eseményen részt vett az oktatók részéről Miklósi Ádám és Kovács M. Gábor is, valamint szép számban jelentek meg hallgatók is. Szerintem nagyon sok jó ötlet merült fel. A fórumot Fetter Dávid szervezte meg.

A BReKi keretében szervezetünk két Magyar Természettudományi Múzeum látogatást, amely során két időszakos kiállítást tekinthetek meg a résztvevők. 42 hallgató jelentkezett a látogatásra, de sajnos a többsége nem jött el végül, és csak egy elenyésző része a jelentkezőknek jelezte ezt nekünk. Viszont aki eljött, annak a visszajelzések alapján tetszett, így érdemes a jövőben is elgondolkozni múzeum látogatáson. A szervezésben részt vett még Vörös Éva és Fetter Dávid is. Egy hallgató jelezte, hogy szeretne majd a BReKi keretein belül egy kirándulást szervezni a Fűvészkertbe.

Részt vettem az Intézeti Tanácson, amelyen elfogadásra kerültek az egyes tantárgyak óraszáma és kreditértéke. Valamint elkezdődött az új MSc-s mintatanterv átbeszélése.

Az elmúlt időszakban a RuBiSCo keretében több korrepetálás is lett tartva.

Educatiora és a Nyílt napra segítőket kerestem, és találtam is. Valamint elkezdtem az utódkeresést, és eddig egy hallgató jelentkezett. A mentorfelelős keresés is elindult, csak sajnos még nincs rá jelentkező.

Részt vettem a tanulmányi és egy mentorcsoportos ülésén is.

A különböző levelekre, üzenetekre próbáltam minél előbb válaszolni. December 1-én kiküldtem egy szakterületi hírlevelet. A különböző híreket, eseményeket megosztottam. Az egyes delegáltakat pedig beszámoltattam.

A vizsgaidőszak utánra tervezek egy SzaCs-ot/SzaB-ot, valamint akkor szeretnék tartani egy szakterületi felmérést is.

Szeretném mindenkinek megköszönni, akik az elmúlt időszakban segítettek nekünk!

Köszönöm, hogy elolvastad a beszámolómat! *Szívesen válaszolok bármelyik kérdésre, tehát nyugodtan keress fel, akármilyen kommunikációs csatornán keresztül!*

Üllő, 2017.01.02.

 Nagy Anikó Zsuzsanna

Biológia Szakterületi Koordinátor

ELTE TTK HÖK

bioszk@ttkhok.elte.hu